
ΕΦΗΜΕΡΙΕ ΤΗΣ ΚΥΒΕΡΝΗΣΕΙ!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

19 ΑΥΓΟΥΣΤΟΥ 1987 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

436 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση της κοινής αποφάσεως των Υπουργών Οικονο¬ 
μικών & Δικαιοσύνης αριθμός 815/1972 όπως αυτή έχει 
τροποποιηθεί με τις όμοιες αποφάσεις των Υπουργών Οι¬ 
κονομικών & Δικαιοσύνης αριθμ. 28896/1972, 35410/ 
1972, 66559/3472/20.9.1982 και 89524/4850/ 
1985. 1 

Πρακτική άσκηση σπουδαστών ΤΕΙ στο επάγγελμα.2 

Απαγόρευση της θέσεως στην κυκλοφορία και της χρησιμο- 
ποιήσεως των φυτοφαρμακευτικών προϊόντων που περιέ¬ 
χουν ορισμένες δραστικές ουσίες. 3 

.Απαγόρευση ΟΑΡΤΑΕΟΕ. 4 

Αναπροσαρμογή του τιμολογίου χρήσης μηχανημάτων του 
Λιμενικού Ταμείου Καλαμάτας. 5 

Παράταση ισχύος της από 10.6.85 Σ.Σ.Ε. των εργατ/τών 
που απασχολούνται στα εργοστάσια και εργοτάξια μαρμα¬ 
ροψηφίδων και μαρμαρόσκονης, γύψου, στόκου, καολίνης 


και ταλκ. 6 

Παράταση ισχύος της από 10.6.85 Σ.Σ.Ε. των εργατ/τών 
που απασχολούνται στην κατασκευή μωσαϊκών πλακών, 
τσιμεντοπλακών, πλακών Μάλτας και πλακών γενικά. 7 


Τροποποίηση της 31200/30.4.87 απόφασης του Υπουργού 
Εργασίας «Ορισμός εκπροσώπων των Αγωνιστών Εθνικής 
Αντίστασης στις Επιτροπές Υπουργείου Εργασίας των Νο¬ 
μαρχιών όλης της χώρας, του άρθρου 8 του Ν. 1648/86, 
(ΦΕΚ 233, τεύχ. Β, της 7.5.87). 8 

Τροποποίηση της 30514/26.2.87 απόφασης του Υπουργού 
Εργασίας, «Συγκρότηση Β'/βάθμιας Επιτροπής του άρ¬ 
θρου 10 του Ν. 1648/86». 9 

Χορήγηση ΑΤΑ στο προσωπικό Πλοηγικών Σταθμών για τα 
έτη 1986-1987. 10 

Τροποποίηση σύνθεσης Πρωτοβαθμίου - Δευτεροβαθμίου 
Πειθαρχικού Συμβουλίου Ε.Ν.11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 63382 οικ. - (1) 

Συμπλήρωση της κοινής αποφάσεως των Υπουργών Οικονο¬ 
μικών & Δικαιοσύνης αριθμός 815/1972 όπως αυτή έχει 
τροποποιηθεί με τις όμοιες αποφάσεις των Υπουργών Οικονο¬ 
μικών & Δικαιοσύνης αριθμ. 28896/1972, 35410/1972, 
66559/3472/20.9.1982 και 89524/4850/85. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του Ν.Δ. 1017/1971 (άρθρα 10 και 11) 
«περί συστάσεως Ταμείου Χρηματοδοτήσεως Δικαστικών Κτι¬ 
ρίων», β) του Ν. 496/1974 «περί λογιστικού των Ν.Π.Δ.Δ.» 
όπως αυτός τροποποιήθηκε μεταγενέστερα και γ) το Π.Δ. αριθμ. 
715/1979 «περί του τρόπου ενεργείας υπό των Ν.Π.Δ.Δ., προ¬ 
μηθειών κ.λπ.». 

2. Την κοινή απόφαση του Πρωθυπουργού και Υπουργού Οι¬ 
κονομικών αριθμ. 2389/1987 (ΦΕΚ 81/87 τ.Β') σχετική με 
την ανάθεση αρμοδιοτήτων στον υφυπουργό Οικονομικών. 

3. Την απόφασή μας, αριθμ. 815/1972, που αφορά τα εξ εν¬ 

σήμων έσοδα του Ταμείου Χρηματοδοτήσεως Δικαστικών Κτι¬ 
ρίων, όπως αυτή έχει τροποποιηθεί με τις όμοιες αποφάσεις μας, 
αριθμ. 28896/1972, 35410/1972, 

66559/3472/20.9.1982 και 89524/4850/13.9.1985. 

4. Το πρακτικό της 537/23.6.1987 συνεδριάσεως του Δ.Σ. 
του ΤΑΧΔ1Κ (θέμα 32) στην οποία εγκρίθηκε, α) η καθιέρωση 
νέων κλάσεων μεγαροσήμων των 30 δρχ., των 50 δρχ. και των 
500 δραχμών, του ανωτέρω Ταμείου, με διαστάσεις 35 χιλιο¬ 
στόμετρα για το ύψος και 25 χιλιοστόμετρα για το πλάτος, τα δε 
χρώματα αυτών, κεραμυδί, πορτοκαλί και γαλάζιο ανοικτό αντί¬ 
στοιχα. 

β) η εκτύπωση 38.000.000 τεμαχίων χρώματος κεραμυδί 
των 30 δραχμών 15.000.000 τεμαχίων των 50 δραχμών χρώ¬ 
ματος πορτοκαλί, 4.000.000 τεμαχίων των 100 δραχ. χρώ¬ 
ματος μωβ, 2.000.000 τεμαχίων των 200 δραχμών χρώματος 
μωβ και 1.000.000 τεμαχίων των 500 δραχμών χρώματος γα¬ 
λάζιου ανοικτού με διαστάσεις 35 χιλιοστά ύψους και 25 χιλιοστά 
το πλάτος. 

5. Την απόφασή μας αριθμ. 92490 οικ. 5104/10.11.1986, 
με την οποία αναπροσαρμόστηκαν οι πόροι του ΤΑΧΔΙΚ, αποφα¬ 
σίζουμε: 

Εγκρίνουμε την απόφαση του Δ.Σ. του ΤΑΧΔΙΚ (συνεδρίαση 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


537/23.6.87) που προβλέπει: α) την καθιέρωση νέων πλάσεων 
μεγαροσήμων, ως εξής: των 30 δραχμών χρώματος κεραμυδί, 
των 50 δραχμών χρώματος πορτοκαλί και των 500 δραχμών το 
δε χρώμα γαλάζιο ανοικτό και β) την εκτύπωση 60.000.000 τε- 


μαχίων, για όλες τις κλάσεις ήτοι: 

1) 38.000.000 τεμαχίων των 

30 

δραχμών 

2) 15.000.000 

50 

>» 

3) 4.000.000 

100 

» 

,4) 2.000.000 

200 

» 

5) 1.000.000 

500 

» 

Τα ένσημα αυτά θα έχουν διαστάσεις 35 χιλιοστών μήκους 

25 χιλιοστών πλάτους. 

Αθήνα, 29 Ιουλίου 1987 



ΟΙ ΥΠΟΥΡΓΟΙ 


Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΣΠ. ΚΑΛΟΥΔΗΣ Ε. ΒΕΡΥΒΑΚΗΣ 

-♦- 

Αριθ. Ε5/5707 (2) 

Πρακτική άσκηση σπουδαστών ΤΕΙ στο επάγγελμα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παράγρ. 1, εδάφ. δ' του Ν. 
,13 51/83 «Εισαγωγή σπουδαστών στην Τριτοβάθμια Εκπαί¬ 
δευση και άλλες διατάξεις». 

2. Τις διατάξεις του Π.Δ. 174/85 «Άσκηση στο επάγγελμα 
των σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο 
επάγγελμα των σπουδαστών της Τριτοβάθμιας Τεχνολογικής 
Εκπαίδευσης. 

4. Τις αποφάσεις μας Ε5/1852/86, Ε5/4557/86, Ε5/ 
5636/86, Ε5/6985/86, Ε5/7596/86, Ε5/8426/86, Ε5/ 
1033/87, Ε5/1773/87, Ε5/2880/87, Ε5/4620/87 και 
Ε5/5306/87. 

5. Τις σχετικές ανάγκες των Τμημάτων των ΤΕΙ. 

6. Το Ε5/629/4.2.87 έγγραφο του Τμήματος Οικονομικών 
Υποθέσεων της Ε.Υ./Τ.Ε.Ι. 

7. Την από 18.2.87 Η/1022 κοινή απόφαση του Πρωθυ¬ 
πουργού και Υπουργού Εθνικής Παιδείας και Θρησκευμάτων. 

8. Το Ε5/3136/12.5.87 έγγραφο της Ε.Υ./Τ.Ε.Ι. προς όλα 
τα Τ.Ε.Ι. και παραρτήματά τους, αποφασίζουμε: 

1. Καθορίζουμε τον αριθμό θέσεων πρακτικής άσκησης σπου¬ 
δαστών Τ.Ε.Ι., που θα απασχοληθούν σε διάφορες υπηρεσίες και 
Τμήματα των Τ.Ε.Ι. πέραν εκείνων που αναφέρονται στις αποφά¬ 
σεις μας Ε5/1852/86, Ε5/3564/86, Ε5/4557/86, Ε5/ 
5636/86, Ε5/7596/86, Ε5/8426/86, Ε5/1033/87, Ε5/ 
1773/87, Ε5/2880/87, Ε5/4620/87 καιΕ5/5306/87 ως 
εξής: 

I. Τ.Ε.Ι. Αθήνας. 

- 4 θέσεις πρακτικής άσκησης για σπουδαστές Τμήματος Ια¬ 
τρικών Εργαστηρίων στο Ε.Ι.Α.Α., στα πλαίσια της επιστημο¬ 
νικής συνεργασίας Εθνικού Ιδρύματος Αποκατάστασης Ανα¬ 
πήρων (Ε.Ι.Α.Α.) και Τ.Ε.Ι. Αθήνας. 

- 4 θέσεις πρακτικής άσκησης για σπουδαστές Τμήματος Ρα¬ 
διολογίας - Ακτ/λογίας, στο Ε.Ι.Α.Α. ως ανωτέρω. 

- 5 θέσεις πρακτικής άσκησης για σπουδαστές Τμήματος Φυ¬ 
σικοθεραπείας, για την επιστημονική κάλυψη του Υδροθεραπευ¬ 
τηρίου - Φυσικοθεραπευτηρίου του Ε.Ο.Τ. στην Αιδηψό. 

- 3 θέσεις πρακτικής άσκησης για σπουδαστές Τμήματος Φυ¬ 
σικοθεραπείας, στη Μονάδα Αποσυμπίεσης του Γενικού Νοσοκο¬ 
μείου Καλύμνου, στα πλαίσια της επιστημονικής συνεργασίας του 
Εθνικού Ιδρύματος Αποκατάστασης Αναπήρων (Ε.Ι.Α.Α.), με το 
παραπάνω νοσοκομείο. 


Σύνολο: 16 θέσεις. 

II. Τ.Ε.Ι. Ηρακλείου. 

- 2 θέσεις πρακτικής άσκησης για σπουδαστές τμήματος Μη- 
χανολογίας για την επεξεργασία προγραμμάτων Η.Υ. που είναι 
απαραίτητα για την καλύτερη διεξαγωγή του μαθήματος της 
Οργάνωσης Παραγωγής (εργαστήριο). 

- 1 θέση πρακτικής άσκησης για σπουδαστές τμήματος Μη- 
χανολογίας για τα εργαστήρια Μηχανολογικού Σχεδίου II, Μη¬ 
χανολογικού εργαστηρίου II και στο Μηχανουργείο Ηλεκτρολό¬ 
γων. 

Σύνολο: 3 θέσεις. 

III. Τ.Ε.Ι. Κοζάνης (παράρτημα Φλώρινας). 

- 10 θέσεις πρακτικής άσκησης για σπουδαστές Τμήματος 
Ζωικής Παραγωγής για τις ανάγκες των εργαστηρίων του Τμή¬ 
ματος. 

- 10 θέσεις πρακτικής άσκησης για σπουδαστές Τμήματος 
Φυσικής Παραγωγής για τις ανάγκες των εργαστηρίων του Τμή¬ 
ματος. 

Σύνολο: 20 θέσεις. 

IV. Οργανισμός Εκδόσεως Διδακτικών Βιβλίων 
(Ο.Ε.Δ.Β.). 

- 2 θέσεις πρακτικής άσκησης για σπουδαστές Τμήματος Βι¬ 
βλιοθηκονομίας. 

- 2 θέσεις πρακτικής άσκησης για σπουδαστές Τμήματος Τε¬ 
χνολογίας Γραφικών Τεχνών. 

- 3 θέσεις πρακτικής άσκησης για σπουδαστές Τμήματος 
Γ ραφιστικής. 

Σύνολο: 7 θέσεις. 

2. Οι αποζημιώσεις και ασφαλιστικές εισφορές των ασκου¬ 
μένων σπουδαστών στα Τμήματα των Σχολών των ΤΕΙ, βαρύ¬ 
νουν τον προϋπολογισμό των οικείων ΤΕΙ και καταβάλλονται 
από τις πιστώσεις των λειτουργικών τους αναγκών, ύστερα από 
πρόσθετη επιχορήγηση, ενώ των ασκούμενων σπουδαστών στον 
Ο.Ε.Δ.Β. βαρύνουν τις πιστώσεις των Κ.Α. 0255 και 0351 του 
φορέα 19-500 του προϋπολογισμού του ΥΠΕΠΘ που θα μεταβι¬ 
βάζονται με επιτροπικά εντάλματα στη Νομαρχία Αθήνας. 

3. Η παρούσα να δημοσιευθεί στην Εφημερίδα της Κυβερνή- 
σεως. 

Αθήνα, 28 Ιουλίου 1987 

Ο ΥΦΥΠΟΥΡΓΟΣ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 
-♦- 

Αριθ. 92477 (3) 

Απαγόρευση της θέσεως στην-κυκλοφορία και της χρησιμοποιή- 

σεως των φυτοφαρμακευτικών προϊόντων που περιέχουν ορι¬ 
σμένες δραστικές ουσίες. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1, παρ. 1 και 3 του Ν. 1338/1983 «Εφαρ¬ 
μογή του Κοινοτικού Δικαίου» (ΦΕΚ 34/τ.Α/17.3.1983) όπως 
τροποποιήθηκε από το άρθρο 6 του Ν. 1440/1984 «Συμμετοχή 
της Ελλάδος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο Κεφάλαιο της Ευ¬ 
ρωπαϊκής Κοινότητας ΈΑνθρακος και Χάλυβος και του Οργανι¬ 
σμού Εφοδιασμού ΕΥΡΑΤΟΜ» (ΦΕΚ 70/τ.Α./21.5.1984). 

β) Του άρθρου 14 παρ. στ και του άρθρου 32 του Ν. 721/ 
1977 «Περί εγκρίσεως, κυκλοφορίας και ελέγχου των γεωρ¬ 
γικών φαρμάκων ως και ρυθμίσεως συναφών θεμάτων» (ΦΕΚ 
298/τ.Α./7.10.1977). 

2. Την με αριθ. 6/1 η Συνεδρίαση/1987 γνωμοδότηση του 
Ανωτάτου Συ[ή3ουλίου Γεωργικών Φαρμάκων (Α.ΣΥ.ΓΕ.Φ.). 

3. Την 20862/2.8.1985 κοινή απόφαση του Πρωθυπουργού 
και του Υπουργού Εθνικής Οικονομίας» (ΦΕΚ 481/τ.Β/ 

2.8.1985) και 

4. Την Α.Π. 344172/7.5.1986 απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιοτήτων 
Υπουργού Γεωργίας στους Υφυπουργούς Γεωργίας Δημ. Πι- 
τσιώρη και Κων. Τσιγαρίδα (ΦΕΚ 318/τ.Β./9.5.1986), απο¬ 
φασίζουμε: 

Άρθρο 1. 

1. Με την απόφαση αυτή θεσπίζονται, σε συμμόρφωση προς 
τις οδηγίες 79/117/ΕΟΚ του Συμβουλίου της 21 Δεκεμβρίου 
1978 «Περί απαγορεύσεως της θέσεως σε κυκλοφορία και της 
χρησιμοποιήσεως φυτοφαρμακευτικών προϊόντων που περιέχουν 
ορισμένες δραστικές ουσίες» όπως τροποποιήθηκε τελευταία από 
τις οδηγίες 86/214/ΕΟΚ (2) και ιδίως το άρθρο 6 και 85/ 
355/ΕΟΚ (2) και ιδίως το άρθρο 6 παράγρ. 3, οι διατάξεις που 
ρυθμίζουν την απαγόρευση και χρησιμοποίηση πολύ επικίνδυνων 
γεωργικών φαρμάκων και καθορίζουν αυτά. 

Άρθρο 2. 

Για τους σκοπούς αυτής της οδηγίας, εννοούνται ως: 

1. Φυτοφαρμακευτικά προϊόντα. 

Οι δραστικές ουσίες ή τα παρασκευάσματα που περιέχουν μία 
ή περισσότερες δραστικές ουσίες που προορίζονται να: 

1.1. Καταπολεμήσουν τους βλαβερούς οργανισμούς στα φυτά 
και στα φυτικά προϊόντα ή να προλάβουν τη δράση τους, εφ’ όσον 
αυτές οι ουσίες τα παρασκευάσματα δεν καθορίσθηκαν στις ακό¬ 
λουθες διατάξεις. 

1.2. Επενεργήσουν επί της αναπτύξεως των φυτών, εφ’ όσον 
δεν πρόκειται για θρεπτικές ουσίες. 

1.3. Εξασφαλίσουν τη διατήρηση των φυτικών προϊόντων, εφ’ 
όσον αυτές οι ουσίες ή τα προϊόντα δεν αποτελούν το αντικείμενο 
ιδιαιτέρων διατάξεων του Συμβουλίου ή της Επιτροπής σχετικών 

με τις συντηρητικές ουσίες. 

1.4. Καταστρέψουν τα ανεπιθύμητα φυτά, ή να 

1.5. Καταστρέφουν μέρη φυτών ή να προλάβουν μία ανεπιθύ¬ 
μητη οινάπτυξη των φυτών. 

2. Ουσίες. 

Τα χημικά στοιχεία και τα σύνθετά τους όπως παρουσιάζονται 
σε φυσική κατάσταση ή κατασκευασμένα. 

3. Παρασκευάσματα. 

Τα κράμματα ή διαλύσεις που αποτελούνται από δύο ή περισ¬ 
σότερες ουσίες, ή από μικροοργανισμούς ή ιούς και που χρησιμο¬ 
ποιούνται σαν φυτοφαρμακευτικά προϊόντα. 

4. Δραστικές ουσίες. 

Οι ουσίες, μικροοργανισμοί και ιοί που επενεργούν γενικά ή ει¬ 
δικά: 

4.1. Επί βλαβερών οργανισμών ή 

4.2. Επί των φυτών, μερών των φυτών ή φυτικών προϊόντων. 

5. Φυτά. 

Τα ζώντα φυτά ή τα ζώντα μέρη φυτών, συμπεριλαμβανο¬ 
μένων των νωπών φρούτων και των σπόρων προς σποράν. 

6. Φυτικά προϊόντα. 

Τα προϊόντα φυτικής προελεύσεως τα μη μεταποιημένα ή αυτά 
που δεν έχουν υποβληθεί σε απλή προπαρασκευή όπως άλεσμα, 
στέγνωμα (μήρανση) ή σύνθλιψη, όταν δεν πρόκειται για φυτά 
σαν αυτά που έχουν ορισθεί στο σημείο 5. 

7. Βλαβεροί οργανισμοί. 

Ονομασία των δραστικών ουσιών ή των 
ομάδων δραστικών ουσιών που προβλέπονται 
στο άρθρο 3. 


Οι εχθροί των φυτών ή των φυτικών προϊόντων που ανήκουν 
στο ζωικό ή φυτικό βασίλειο ή παρουσιάζονται με τη μορφή των 
μυκοπλασμάτων ή άλλων παθογενών αιτιών. 

8. Ζώα. 

Τα ζώα που ανήκουν σε είδη που συνήθως διατρέφονται και 
φυλάσσονται ή καταναλίσκονται από τον άνθρωπο. 

9. Θέση σε κυκλοφορία. 

Κάθε παράδοση με δαπάνη ή δωρεάν. 

10. Περιβάλλον. 

Η σχέση μεταξύ ύδατος, ατμοσφαίρας της, καθώς και όλες οι 
βιολογικές μορφές και τα ανθρώπινα όντα. 

Άρθρο 3. 

Η αρμόδια Υπηρεσία του Υπ. Γεωργίας (Δ/νση Προστασίας 
Φυτών) επαγρυπνά για τη μη θέση σε κυκλοφορία και τη μη χρη¬ 
σιμοποίηση των φυτοφαρμακευτικών προϊόντων που περιέχουν 
μια ή περισσότερες δραστικές ουσίες απαριθμούμενες στο παράρ¬ 
τημα. 

Το πρώτο εδάφιο δεν εφαρμόζεται σε περίπτωση ασήμαντης 
έλλειψης καθαρότητας που οφείλεται στον τρόπο κατασκευής, εφ’ 
όσον αποκλείονται αρνητικά αποτελέσματα για τους ανθρώπους, 
τα ζώα και το περιβάλλον. 

Άρθρο 4. 

1. Κατά παρέκκλιση του άρθρου 3 μπορεί προσωρινά να επι- 
τραπεί η διάθεση στο εμπόριο ή η χρησιμοποίηση των φυτοφαρ¬ 
μακευτικών προϊόντων που περιέχουν ορισμένες από τις δρα¬ 
στικές ουσίες που απαριθμούνται στο παράρτημα, στήλη 1, στις 
περιπτώσεις που επαναλαμβάνονται στη στήλη 2. 

2. Το Υπουργείο Γεωργίας, ενημερώνει την Επιτροπή για 
κάθε εφαρμογή της παραγράφου 1 και εφ’ όσον του το ζητήσει, 
της ανακοινώνει τις ενδείξεις που αφορούν τη σημασία της χρή- 
σεως κάθε συγκεκριμένης δραστικής ουσίας. 

Άρθρο 5. 

Η παρούσα οδηγία δεν εφαρμόζεται στα φυτοφαρμακευτικά 
προϊόντα που προορίζονται: 

α) Για την έρευνα ή για αναλυτικούς σκοπούς ή 

β) Για την εξαγωγή προς τρίτες Χώρες. 

Άρθρο 6. 

1. Αν η χρησιμοποίηση ενός- φυτοφαρμακευτικού προϊόντος, 
που περιέχει μία ή περισσότερες δραστικές ουσίες απαριθμού- 
μενες στο παράρτημα, καθίσταται απαραίτητη λόγω ενός απρό¬ 
βλεπτου κινδύνου που απειλεί τη φυτική παραγωγή και που δεν 
μπορεί να τεθεί υπό έλεγχο με άλλα μέσα, Υπουργείο Γεωργίας 
μπορεί να επιτρέψει τη θέση σε κυκλοφορία ή τη χρησιμοποίηση 
του προϊόντος κατά τη διάρκεια περιόδου 120 ημερών το ανώτερο. 
Χωρίς καθυστέρηση ενημερώνει σχετικά τα άλλα Κράτη μέλη 
της ΕΟΚ και την Επιτροπή. 

Έναρξη Ισχύος 

Η ισχύς της παρούσας απόφασης αρχίζει από την 1η Ιανουά¬ 
ριου 1981. 

Άρθρο 7. 

Κατωτέρω παρατίθεται το παράρτημα I το οποίο αποτελεί 
αναπόσπαστο μέρος της απόφασης αυτής και έχει ως εξής: 


ΠΑΡΑΡΤΗΜΑ --- 

Περιπτώσεις θέσεως στην κυκλοφορία και χρησιμοποιήσεως που επιτρέπονται σύμ¬ 
φωνα με τις διατάξεις του άρθρου 4. 


Α. Ενώσεις υδραργύρου" . 

1. Οξείδιο υδραργύρου 

2. Χλωριούχος υδράργυρος (Εαίοπιεί) 


Αγωγή δια ραντίσματος (ΝΕ0Β1Α ΟΑΓΠΟΕΝΑ (ΕΗΑΝΟΚΕ) των φυτοφόρων 
οπωροφόρων δένδρων μετά τη συγκομιδή και μέχρις απογυμνώσεως κατά του X...) 
α) εναντίον του ΡΙΆδΜΟϋΙΟΚΗΟΚΑ Κ&ι ΒΡΑΣΣΙΨΑΕ. 

β) αγωγή των σπόρων προς σποράν και φυτών κρεμμυδιών εναντίον του 5ΕΓΕΚΟ- 

ΤΙΥΜ ΟΕΡΙΥΟΚυΜ. 

3. Άλλες ανόργανες ενώσεις υδραργύρου. 

4. Ένωση ΑΕΚΥΕΜΕΚΟυΚΕ 


5. Ένωση ΑΕΚΟΧΥΑΕΚΥΕ- και ΑΚΥΕ- 
ΜΕΚΟυΡΕ 


Β. Έμμονες οργανοχλωρικές ενώσεις 
1. ΑΕϋΚΙΝΕ 


2. ΟΗΕΟΚϋΑΝΕ 

3. ϋΙΕΕϋΚΙΝΕ 

4. ϋ.ϋ.Τ. 


5. ΕΝϋΚΙΝΕ 

6. ΗΟΗ που περιέχει λιγότερο από 99,0% 
γάμμα ισομερές. 

7. ΗΕΡΤΑΟΗΕΟΚΕ 

8. ΗΕΧΑΟΙΗΕΟΚΟΒΕΝΖΕΝΕ 
Γ. Αιθυλενοξείδειο 


α) αγωγή δια εμβαπτίσεως οινθοφόρων βολών και φυτών πατάτας, 
β) αγωγή των σπόρων προς σποράν βάσεως και προβάσεως σιτηρών, πλην του αρα¬ 
βοσίτου, και των σπόρων προς σποράν σακχαρωδών τεύτλων, 
α) αγωγή δια ραντίσματος (ΝΕΟΚΙΑ ΟΑΕΕΙΟΕΝΑ (ΟΗΑΝΕΒΕ)) των φυτοφόρων 
οπωροφόρων δένδρων μετά τη συγκομιδή και μέχρις απογυμνώσεως κατά του (...). 
β) Φθινοπωρινή αγωγή (ΝΕΟΤΚΙΑ ΟΑΕΕΙΟΕΝΑ (ΗΑΝΟΒΕ) των μηλέων «ΒΚΑ- 
ΜΙΕΕΥ», αν χρειαστεί στην Βόρειο Ιρλανδία μετά από καλοκαίρι εξαιρετικά υγρό, 
κατά του (...). 

γ) Αγωγή δια εμβαπτίσεως ανθοφόρων, βολβών και φυτών πατάτας, 
δ) Αγωγή των σπόρων προς σποράν δημητριακών, τεύτλων, λίνουν και κράμβης. 

α) Αγωγή εδαφών κατά του ΟΤΙΟΚΒΗΥΜΕΗυδ στα φυτώρια, στις φραουλιές προ 
της φυτεύσεως, στις καλλιέργειες διακοσμητικών φυτών και στους αμπελώνες, 
β) Αγωγή των πατατών καλλιεργημένων επί παλαιών νομών (Βοσκών) κατά του 
ΑΟΚΙΟΤΕ5, στην Ιρλανδία και το Ηνωμένο Βασίλειο. 

γ) Αγωγή των ναρκίσσων, πριν να μείνουν 2 ή 3 χρόνια στη γη, κατά του ΜΕ- 
ΚΟϋΟΝ Εή)ϋΕ5ΤΚΙ5, του ΕυΜΕΚϋδ δΤΚΙΟΑΤϋδ και του ΕυΜΕΚϋδ 
τυΒΕκουΐΆτυδ. 


α) αγωγή (δια εμβαπτίσεως των φυτωρίων κωνοφόρων) κατά του ΗΥΕΟΒΙϋδ (...). 
β) Αγωγή των ατομικών δένδρων κατά του δΟΟΕΥΤΙϋΑΕ για τον αγώνα κατά του 
ΟΕΚΑΤΟΟΥδΤΙδ ΙΙΕΜΙ. 

γ) Αγωγή των σακχαρωδών τεύτλων, των πατατών, του διακοσμητικού γκαζόν και 
του γκαζόν για αθλητικούς χώρους κατά του ΜΕΕΟΕΟΝΤΗΑ, του ΑΜΡΗΙ- 
ΜΑΛΛΟΝ, του ΡΗΥΕΕΟΡΕΚΤΗΑ, του ΚΗΥΕΕΟΡΕΗΤΗΑ, του ΟΕΤΟΝΙΑ και 
του δΕΚΙΟΑ. 

δ) Αγωγή των σακχαρωδών τεύτλων, πατατών, φραουλών, καρότων και των διακο- 
σμητικών φυτών κατά του ΑΟΚ,ΟΤΙδ και του ΕΙΙΧΟΑ. 
ε) Αγωγή των σιτηρών κατά του ΤΙΚΡϋΕΑ. 

α) Αγωγή κατά των ακαρίδων των κυκλάμινων και των φυτών της φράουλας, 
β) Αγωγή κατά του ΑΚνίΟΟΕΑ ΤΕΚΚΕδΤΚΙδ ί. σε κήπους με καρποφόρα δένδρα 
χωρίς υποκαλλιέργεια. 


Αγωγή στο στάδιο της προπαρασκευής τους των σπόρων τεύτλων προς σποράν κατά 
του ΑΤΟΜΑΚΙΑ ΕΙΝΕΚΙδ, του ΑΟΚΙΟΤΕδ δΡΕΟ, του ΜΥΚΙΑΡΟΟΑ και του 
ΟΟΕΙΕΜΒΟΕΑ. 

α) Αποστείρωση των ακόλουθων αφυδατωμένων λαχανικών που προορίζονται να 
προστεθούν σε παρασκευάσματα διατροφής τα οποία δεν βράζονται πλήρως πριν κα¬ 
ταναλωθούν. 

- σπαράγγια 

- κρομμύδια 

- πράσσα 

- μανιτάρια. 

β) Αποστείρωση αποξηραμένων μυρωδικών και μπαχαρικών (1). 
γ) Αποστείρωση αποξηραμένων χόρτων που προορίζονται για την παρασκευή αφε¬ 
ψημάτων. 

δ) Αποστείρωση σκόνης και συσσωμάτων κακάου. 

ε) Υποκαπνισμός φύλλων καπνού οι παρεκκλίσεις αυτές εκπνέουν το αργότερο την 
1η Ιανουάριου 1990. 

(1) Φυτά και φυτικά προϊόντα που περιέχουν μεγάλη ποσό¬ 
τητα αιθέριων ελαίων και αρωματικών ουσιών, τα οποία χρησι¬ 
μοποιούνται κυρίως ως αρώματα λόγω της χαρακτηριστικής 
τους γεύσης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

, Αθήνα, 20 Ιουλίου 1987 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Δ. ΠΙΤΣΙΩΡΗΣ 

- ♦- 

Αριθ. 92870 (4) 

Απαγόρευση ΓΑΡΤΑΓΟΓ. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις παρ. 3 και στ του άρθρου 14 του Ν. 721/77 «για την 
έγκριση κυκλοφορίας και τον έλεγχο των γεωργικών φαρμάκων» 
καθώς και τα άρθρα 9 και 10 του ίδιου νόμου. 

2. Την αριθ. 2/9η Συνεδρίαση/29.6.87 γνωμοδότηση του 
ΑΣΤΓΕΦ όσον αφορά το ΟΑΡΤΑΓΟΕ. 

3. Τις κοινές αποφάσεις αριθ. 344172/7.5.86 (ΦΕΚ 318/ 
Β/16.2.87) Πρωθυπουργού και Υπουργού Γεωργίας «περί ανα- 
θέσεως αρμοδιοτήτων Υπουργού Γεωργίας στους Υφυπουργούς 

. Πιτσιώρη και Κων. Τσιγαρίδα», αποφασίζουμε: 

. Απαγορεύουμε την εισαγωγή και παρασκευή στη χώρα μας 
του μυκητοκτόνου ΟΑΡΤΑΓΟΕ σε οποιαδήποτε μορφή και περιε¬ 
κτικότητα. 

2. Ανακαλούμε από 1.1.88 την έγκριση κυκλοφορίας του 
σκευάσματος ϋΙΕΟΕΑΤΑΝ 80 \ν.Ρ. (ΟΑΡΤΑΓΟΓ 80%). 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 29 Ιουλίου 1987 

Ο ΥΦΥΠΟΥΡΓΟΣ 

ΔΗΜ. ΠΙΤΣΙΩΡΗΣ 
-♦- 

Αριθ. 14416 (5) 

Αναπροσαρμογή του τιμολογίου χρήσης μηχανημάτων του Λιμε¬ 
νικού Ταμείου Καλαμάτας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

. Έχοντας υπόψη: 

1. Τις διατάξεις του’άρθρου 37 του Ν. 3239/55. 

2. Τις διατάξεις του άρθρου 2 του Ν. 1473/50. 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

4. Το αριθ. 625/11.2.87 πρακτικό συνεδρίασης της ΕΡΦΛ 
Καλαμάτας «Περί αναπροσαρμογής του τιμολογίου χρήσης μη¬ 
χανημάτων του Λιμενικού Ταμείου». 

5. Το αριθ. ΠΡ 1655/513/22.5.87 έγγραφο του Υπουρ¬ 
γείου Εθνικής Οικονομίας. 

6. Την αριθ. 2389/13.2.87 απόφαση του Πρωθυπουργού και 
Υπουργού Οικονομικών, περί αναθέσεως αρμοδιοτήτων στον 
Υφυπουργό Οικονομικών, αποφασίζουμε: 

Αποδεχόμαστε κατά ένα μέρος την αριθ. 625/11.2.87 πρό¬ 
ταση της ΕΡΦΛ Καλαμάτας και εγκρίνουμε την αναπροσαρμογή 
του τιμολογίου χρήσης μηχανημάτων του Λιμενικού Ταμείου 
Καλαμάτας ως ακολούθως: 

1. Δικαιώματα χρήσης αυτοκινούμενου γερανού (ΚΟΛΕΣ) 
ανυψωτικής ικανότητας 40 τόννων. 

α) Για φόρτωση ή εκφόρτωση πάσης φύσεως εμπορευμάτων 
και ειδών (εκτός των προϊόντων εξαγωγής) για κάθε ώρα δρχ. 
1.950. 

β) Για φόρτωση προϊόντων εξαγωγής για κάθε ώρα δρχ. 


1.080. 

γ) Για φόρτωση ή εκφόρτωση εμπορευματοκιβωτίων (ΚΟ- 
ΝΤΕΪΝΕΡΣ) γεμάτων ή άδειων: (1) μέχρι και 2 τεμάχια δρχ. 
390 το καθένα, (2) από 3 και άνω τεμάχια για κάθε ώρα δρχ. 
1.170. 

2. Δικαιώματα χρήσης ανυψωτικών μηχανημάτων 
(κλαρκ). 

α) Για τα πάσης φύσεως εμπορεύματα και είδη (εκτός των 
προϊόντων εξαγωγής) για κάθε ώρα δρχ. 455. 

β) Για τα εμπορεύματα εξαγωγής για κάθε ώρα δρχ. 240. 

3. Ελάχιστο όριο δικαιώματος χρήσης των ανωτέρω μηχανη¬ 
μάτων ορίζεται το τιμολόγιο ωριαίας χρήσης. 

4. Κλάσμα ώρας (μετά την ωριαία χρησιμοποίηση) θεωρείται 
πλήρης ώρα. 

5. Τα ανωτέρω δικαιώματα προσαυξάνονται κατά ποσοστό 
25% για εργασίες εκτός του κανονικού ωραρίου είτε λόγω υπε- 
ρωριακής απασχόλησης είτε απασχόλησης κατά Κυριακές και 
εξαιρέσιμες ημέρες. 

6. Για είδη του Δημοσίου και του Στρατού γίνεται έκπτωση 
στα ανωτέρω τιμολόγια κατά ποσοστό 10%. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιουλίου 1987 

οι ΥΠΟΥΡΓΟΙ 

Ο ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΡΓΑΣΙΑΣ 

ΣΠΥΡ. ΚΑΛΟΥΔΗΣ ΚΩΣΤΑΣ ΠΑΠΑΝΑΓΙΩΤΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤΑΘΗΣ ΑΛΕΞΑΝΔΡΗΣ 
-♦- 

Αριθ. 15926 (6) 

Παράταση ισχύος της από 10.6.85 Σ.Σ.Ε. των εργατ/τών που 
απασχολούνται στα εργοστάσια και εργοτάξια μαρμαροψη¬ 
φίδων και μαρμαρόσκονης, γύψου, στόκου, καολίνης και 
ταλκ. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Τη σχετική καταγγελία από 18 Δεκεμβρίου 1986 της 
Ομοσπονδίας Οικοδόμων και Συναφών Επαγγελμάτων Ελλάδας 
που επιδόθηκε στο Υπουργείο Εργασίας την 24.12.86 με το υπ’ 
αριθμ. 20816/24.12.86. 

3. Την υπ’ αριθμ. 11062/9.2.87 απόφαση Υπουργού Εργα¬ 
σίας. 

4. Τη σχετική γνωμοδότηση της Ολομέλειας του Ανωτάτου 
Συμβουλίου Εργασίας, κατά τη συνεδρίαση της 15 Ιουλίου 
1987, αποφασίζουμε: 

Αναστέλλουμε μέχρι 24 Φεβρουάριου 1988 την επέλευση των 
εννόμων αποτελεσμάτων της καταγγελίας της από 10.6.85 
Σ.Σ.Ε. των εργατ/τών που απασχολούνται στα εργοστάσια και 
εργοτάξια μαρμαροψηφίδων και μαρμαρόσκονης, γύψου, στόκου, 
καολίνης και ταλκ. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 

Αριθ. 15928 (7) 

Παράταση ισχύος της από 10.6.85 Σ.Σ.Ε. των εργατ/τών που 
απασχολούνται στην κατασκευή μωσαϊκών πλακών, τσιμεντο- 
πλακών, πλακών Μάλτας και πλακών γενικά. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Τη σχετική καταγγελία από 18 Δεκεμβρίου 1986 της 
Ομοσπονδίας Οικοδόμων και Συναφών Επαγγελμάτων Ελλάδας 
που επιδόθηκε στο Υπουργείο Εργασίας την 24.12.86 με το υπ’ 
αριθμ. πρωτ. 20815/24.12.86. 

3. Την 11061/9.2.87 απόφαση Υπουργού Εργασίας. 

4. Τη σχετική γνωμοδότηση της Ολομέλειας του Ανωτάτου 
Συμβουλίου Εργασίας, κατά τη συνεδρίαση της 15 Ιουλίου 
1987, αποφασίζουμε: 

Αναστέλλουμε μέχρι 24 Φεβρουάριου 1988 την επέλευση των 
εννόμων αποτελεσμάτων της καταγγελίας της από 10.6.85 
Σ.Σ.Ε. των εργατ/τών που απασχολούνται στην κατασκευή μω¬ 
σαϊκών πλακών, τσιμεντοπλακών, πλακών Μάλτας και πλακών 
γενικά. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 27 Ιουλίου 1987 

Ο ΥΠΟΥΡΓΟΣ 

ΚΟΣΤΑΣ ΠΑΠΑΝΑΓΙΟΤΟΥ 
-♦- 

Αριθ. 31859 (8) 

Τροποποίηση της 31200/30.4.87 απόφασης του Υπουργού Ερ¬ 
γασίας «Ορισμός εκπροσώπων των Αγωνιστών Εθνικής Αντί¬ 
στασης στις Επιτροπές Υπουργείου Εργασίας των Νομαρχιών 
όλης της χώρας, του άρθρου 8 του Ν. 1648/86, (ΦΕΚ 233, 
τεύχ. Β, της 7.5.87). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 του Ν. 1648/86 «Προστασία 
πολεμιστών, αναπήρων και θυμάτων πολέμου και μειονεκτού- 
ντων προσώπων». 

2. Τις διατάξεις του άρθρου 2 του Ν. 301/76 «Περί της εις 
την Εφημερίδα της Κυβέρνησης δημοσιευομένης ύλης, κ.λπ.». 

3. Το έγγραφο, αριθ. ΕΡ 509/9.6.87, του Τμήματος Επιθε¬ 
ώρησης Εργασίας Νομ. Ημαθίας, αποφασίζουμε: 

Τροποποιούμε την απόφαση, αριθ. 31200/30.4.87, του 
Υπουργού Εργασίας και ορίζουμε, ως εκπρόσωπο των Αγωνι¬ 
στών Εθνικής Αντίστασης στην «Επιτροπή Υπουργείου Εργα¬ 
σίας» Νομ. Ημαθίας, τον Κυριακίδη Χρήστο, ως Τακτικό μέλος, 
σε αντικατάσταση του Γκαρανάτσου Δημήτριου, που είχε ορισθεί 
με την παραπάνω απόφασή μας. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 


Αριθ. 31848 (9) 

Τροποποίηση της 30514/26.2.87 απόφασης του Υπουργού Ερ¬ 
γασίας, «Συγκρότηση Β’/βάθμιας Επιτροπής του άρθρου 10 

του Ν. 1648/86». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 10 του Ν. 1232/82 «Επαναφορά 
σε ισχύ, τροποποίηση και συμπλήρωση των διατάξεων του Ν. 
4352/64 και άλλες διατάξεις». 

2. Τις διατάξεις του άρθρου 8 του Ν. 1648/86 «Προστασία 
πολεμιστών, αναπήρων και θυμάτων πολέμου και μειονεκτού- 
ντων προσώπων». 

3. Τις διατάξεις του άρθρου 2 του Ν. 301/76 «Περί της εις 
την Εφημερίδα της Κυβερνήσεως δημοσιευομένης ύλης, κ.λπ.». 

4. Το υπ’ αριθμ. 930/13/474682/2.7.82 έγγραφο του 
ΓΕΕΘΑ/ΔΕΠΑΘΑ, αποφασίζουμε: 

Ορίζουμε στη Β'/βάθμια Επιτροπή Προστασίας πολεμιστών, 
αναπήρων και θυμάτων πολέμου και μειονεκτούντων προσώπων 
της Κεντρικής Υπηρεσίας του Υπουργείου, τον Γιαννακούρα Νι¬ 
κόλαο, Υποστράτηγο ΓΕΕΘΑ/ΔΕΠΑΘΑ, ως τακτικό μέλος, σε 
αντικατάσταση του Δασκαλάκη Ιωάννη, Ταξίαρχο ΓΕΕΘΑ/ 
ΔΕΠΑΘΑ ο οποίος παραιτήθηκε, με αναπληρωτή του τον Χατ- 
ζηδάκη Εμμανουήλ, Ταξίαρχο της ίδιας υπηρεσίας, σε αντικατά¬ 
σταση του Γιαννακούρα Νικολάου. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αθήνα, 21 Ιουλίου 1987 

Ο ΥΠΟΥΡΓΟΣ 

ΚΩΣΤΑΣ ΠΑΠΑΝΑΓΙΩΤΟΥ 
-♦- 

Αριθ. 44001/2492 (10) 

Χορήγηση ΑΤΑ στο προσωπικό Πλοηγικών Σταθμών για τα έτη 
1986-1987. 

Ο ΥΠΟΥΡΓΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την από 18.10.1985 Πράξη Νομοθετικού περιεχομένου 
«περί μέτρων προστασίας της Εθνικής Οικονομίας» (ΦΕΚ 179 
Α'/18.10.85) και τον κυρωτικό Νόμο αυτής 1584/1986 (ΦΕΚ 
16Α’/1986). 

β) Την αρ. 176/12.5.1987 Πράξη Α' Τμήματος του Ελε¬ 
γκτικού Συνεδρίου, που διαλαμβάνει ότι δεν μπορεί να χορηγηθεί 
και στο προσωπικό των Πλοηγικών Σταθμών η από 1.1.1986 
αύξηση που καθορίζεται από την από 4.9.1986 (ΦΕΚ 620 Β'/ 
25.9.86) Συλλογική Σύμβαση Εργασίας πληρωμάτων επιβα¬ 
τηγών ακτοπλοϊκών πλοίων, επειδή ευρίσκεται έξω από τα 
πλαίσια της ισχύουσας εισοδηματικής πολιτικής. 

γ) Το αρ. 44001/2212/30.6.87 έγγραφο Υπουργ. Εμπορ. 
Ναυτιλίας προς τις Πανελληνίους Ενώσεις Πλοηγών, Κυβερ¬ 
νητών - Μηχανικών - Μηχανοδηγών και κατωτέρου προσω¬ 
πικού Πλοηγικής Υπηρεσίας, σύμφωνα με το οποίο η Υπηρεσία 
θα προβεί σ’ ενέργειες για να πάρει το προσωπικό των Πλοη¬ 
γικών Σταθμών ΑΤΑ για τα έτη 1986 και 1987 και ό,τι απώ- 
λεσε από διαφορά κρατήσεων υπέρ ασφαλιστικών Ταμείων στα 
έτη αυτά. 

δ) Το άρθρο 84 παρ. 4α του Κωδικοποιημένου Νόμου του 
ΝΑΤ 792/1978 (ΦΕΚ 220 Α’/14.12.78) που διαλαμβάνει ότι 
οι Αρχιπλοηγοί, πλοηγοί και το βοηθητικό προσωπικό των 
Πλοηγικών Σταθμών καταβάλει τακτικές μηνιαίας εισφορές στο 
ΝΑΤ που είναι ίσες με τις εισφορές των μελών συγκεκροτημένων 
πληρωμάτων επιβατηγών ακτοπλοϊκών πλοίων, αποφασί¬ 
ζουμε: 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

1. Τη χορήγηση από 1.1.1986 μέχρι 31.12,1987 στο προ¬ 
σωπικό των Πλοηγικών Σταθμών (Αρχιπλοηγοί - πλοηγοί και 
κατώτερο βοηθητικό προσωπικό Πλοηγικής Υπηρεσίας) Αυτό¬ 
ματης Τιμαριθμικής Αναπροσαρμογής ως εξής: 

α) Θα ισχύσουν τα ποσοστά ΑΤΑ που έχουν δοθεί από 
1.1.1986 στους λοιπούς τακτικούς δημοσίους υπαλλήλους και 
τα οποία είναι 4,5% από 1.1.86, 1,3% από 1.5.86, 4,7% από 
1.9.86, 4,1% από 1.1.87, 1% από 1.5.87 και ό,τι ποσοστό 
ΑΤΑ χορηγηθεί ακόμη μέχρι 31.12.1987. 

β) Τα πιο πάνω ποσοστά θα υπολογισθούν επί του καταβαλλό¬ 
μενου την 31.12.1985 βασικού μισθού στο προσωπικό των 
Πλοηγικών Σταθμών, του χρονοεπιδόματος ως και τών λοιπών 
τακτικών επιδομάτων, όπως ισχύει για τους λοιπούς μισθωτούς 
της χώρας και με τις ίδιες προϋποθέσεις όσον αφορά το σύνολο 
των αποδοχών και τα κλιμάκια υπολογισμού. 

2. Οι τακτικές μηνιαίες εισφορές του πιο πάνω προσωπικού 
προς το ΝΑΤ, ΤΠΕΝ, Εστία Ναυτικών, ΕΛΟΕΝ και ΤΕΑΝ θα 
εξακολουθήσουν να καταβάλονται από τη μισθοδοσία του σύμ¬ 
φωνα με τη συλλογική Σύμβαση εργασίας 1985 (ΦΕΚ 582 Β’/ 
1985) η δε επί πλέον διαφορά που θα προκύψει για τα έτη 1986 
και 1987 με τις αντίστοιχες εισφορές των συγκεκροτημένων 
πληρωμάτων επιβατηγών ακτοπλοϊκών πλοίων θα βαρύνει το 
Κεφάλαιο Πλοηγικής Υπηρεσίας. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 23 Ιουλίου 1987 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΗΣ 
-♦- 

Αριθ. 2707 (11) 

Τροποποίηση σύνθεσης Πρωτοβαθμίου - Δευτεροβαθμίου Πει¬ 
θαρχικού Συμβουλίου Ε.Ν. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 65 του Ν.Δ. 95/1977 «περί Οργανισμού ΥΕΝ» 
(ΦΕΚ 31Α/4.2.77). 

2. Το Π.Δ. 861/1979 «περί Πειθαρχικών Συμβουλίων Ε.Ν. 
Και της ενώπιον αυτών διαδικασίας (ΦΕΚ 246Α/1.11.79). 

3. Το Π.Δ. 580/10.12.84 «περί τροποποιήσεως του εδαφίου 


III της παρ. (α) του άρθρου 1 του Ν.Δ. 861/79 (ΦΕΚ 206/ 
19.12.84). 

4. α) Την 3938/17.11.86 απόφασή μας (ΦΕΚ 67/5.2.87). 
β) Την 1854/11.5.87 τροποποιητική απόφασή μας και γ) Την 
2357/9.6.87 επίσης τροποποιητική απόφασή μας, αποφασί¬ 
ζουμε: 

Τροποποιούμε την Σύνθεση του Πρωτοβαθμίου - Δευτεροβαθ¬ 
μίου Πειθαρχικού Συμβουλίου Ε.Ν. που καθορίστηκε με τις πα¬ 
ραπάνω αποφάσεις για το έτος 1987 ως κατωτέρω: 

ΠΡΩΤΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

Β’ ΣΥΝΘΕΣΗ: α) Τακτικός Πρόεδρος ο Αντιπλοίαρχος Λ.Σ. 
ΣΠΥΡΟΠΟΥΛΟΣ Αναστάσιος αντί του Αντιπλοιάρχου Λ.Σ. ΛΑ- 
ΖΑΡΙΔΗ Λάζαρου, ο οποίος κωλύεται λόγω μεταθέσεώς του στο 
εξωτερικό. 

β) Τακτικό μέλος Πλωτάρχης Ε. ΕΜΜΑΝΟΥΗΛ Π.Ν. αντί 
του Πλωτάρχη Κ. ΚΑΡΑΙΣΚΟΥ Π.Ν. ο οποίος κωλύεται λόγω 
μεταθέσεώς του στο εξωτερικό. 

γ) Αναπληρωματικό μέλος Πλωτάρχης Π. ΔΙΒΡΙΩΤΗΣ Π.Ν. 
αντί του Πλωτάρχη Κ. ΑΝΑΣΤΑΣΑΤΟΥ Π.Ν. ο οποίος επίσης 
κωλύεται λόγω τοποθετήσεώς του σε υπηρεσία θαλάσσης. 

δ) Τακτικό μέλος τον Βοηθό Δικ. Σύμβουλο Α' (Λοχαγό) 
ΔΑΦΝΗ Κων/νο αντί του Βοηθού Δικ. Σύμβουλο Α’ (Λοχαγό) 
ΚΑΝΤΙΔΕΝΟ Γ. ο οποίος κωλύεται λόγω μεταθέσεώς του στο 
εξωτερικό. 

ε) Τακτικό μέλος ΒΑΡΙΝΟΣ Αθανάσιος, Πλοίαρχος Α’ Ε.Ν. 
αντί του ΝΤΟΥΝΗ Αναστασίου ο οποίος κωλύεται λόγω συμμε¬ 
τοχής του και ως μέλος στο Α.Σ.Ν.Α. 

στ) Αναπληρωματικό μέλος ΓΙΑΝΝΑΚΑΚΗΣ Χαρ. Ραδ/τής 
Α' Ε.Ν. αντί του ΧΡΗΣΤΟΥ Δ. ο οποίος κωλύεται λόγω ναυτο- 
λογήσεώς του. 

ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ Ε.Ν. 

α) Τακτικός Πρόεδρος ο Πλοίαρχος Λ.Σ. ΠΑΠΑΓΙΑΝΝΗΣ 
Βασίλειος αντί του Πλοιάρχου Λ.Σ. ΚΑΛΟΓΕΙΤΩΝΑ Πανα¬ 
γιώτη, ο οποίος κωλύεται λόγω μεταθέσεώς του στο εξωτερικό. 

β) Τακτικό μέλος ΠΑΠΑΔΗΜΗΤΡΑΤΟΣ Μεν. Ραδ/τής Α' 
Ε.Ν. αντί του ΜΑΥΡΟΥΔΗ Ιωάννη ο οποίος κωλύεται λόγω 
ναυτολογήσεώς του. 

Πειραιάς, 20 Ιουλίου 1987 

Ο ΥΠΟΥΡΓΟΣ 

ΣΤΑΘΗΣ ΑΛΕΞΑΝΔΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ* 





